1.pielikums

**DARBA UZDEVUMS**

**“Neatkarīgs RP SIA “Rīgas satiksme” padomes darba novērtējums un priekšlikumi padomes sastāvam”**

|  |  |  |  |
| --- | --- | --- | --- |
| **Darba uzdevumi** | **Prasības darba uzdevumu izpildei** | **Izpildes termiņš** | **Nodevums** |
| 1.  Diviem no trim Rīgas pašvaldības sabiedrības ar ierobežotu atbildību “Rīgas satiksme” (turpmāk – Sabiedrība) padomes locekļiem gada nogalē beigsies pilnvaru termiņš, tāpēc ir nepieciešams novērtēt minēto Sabiedrības padomes locekļu un padomes kopumā darbu, ieguldījumu un līdzšinējā termiņā paveikto šādās jomās:  1.1.  padomes īstenotā uzraudzības funkcija, t. sk. sadarbība ar valdi, un risku pārvaldība;   * 1. stratēģiskā un biznesa vadība;   2. padomes dinamika un procesi, t. i., cik efektīvi padomes darbs tiek organizēts (t. sk. locekļu dalība padomes sēdēs un dalībnieku sapulcēs, vai padome ir sagatavojusies sēdēm, ir aktīva un efektīva, neatkarīga, konstruktīva diskusijās, izlēmīga un fokusējas uz svarīgākajiem jautājumiem).  1. Sniegt priekšlikumus nepieciešamajam un vēlamajam padomes kompetenču sastāvam, t. sk. attiecībā uz nepieciešamo un vēlamo padomes locekļu kompetenci, zināšanām, profesionālo pieredzi un atbildības jomām, ievērojot Sabiedrības darbības specifiku, stratēģisko attīstību, mērķus un izaicinājumus. | 1.  Pretendentam darba uzdevuma izpildē jāpiemēro objektīvas, daudzpusīgas novērtēšanas metodes, veicot skaidru, profesionālu un objektīvu vērtējumu un dokumentējot uz faktiem balstītus novērojumus, t. sk.:  - pretendents piedāvājumā ir norādījis izmantojamo novērtēšanas metožu aprakstu un piedāvāto katras metodes cenu. Pirms vērtēšanas uzsākšanas nepieciešamo novērtēšanas metožu komplektu saskaņo kapitāla daļu turētāja pārstāvis;  - pirms novērtēšanas uzsākšanas pakalpojuma sniedzējs sadarbībā ar pasūtītāju nodrošina padomes locekļu informēšanu par novērtēšanas norisi, kā arī konfidencialitāti un anonimitāti, lai novērtējumā iesaistītie varētu droši sniegt savus vērtējumus par vērtējamām personām;  - padomes locekļu un padomes kopumā darba novērtēšana tiek veikta ar pasūtītāja izvēlētajām metodēm, paredzot vērtējumu saņemšanu arī no valdes, padomes sekretāra (atbilstoši amata kompetencei) un kapitāla daļu turētāja pārstāvja;  - tiek sniegta individuāla atgriezeniskā saite par novērtēšanas rezultātiem katrai novērtētai personai (padomes loceklim);  - tiek sagatavots novērtēšanas rezultātu apkopojums iesniegšanai kapitāla daļu turētāja pārstāvim.  2. Priekšlikumi par nepieciešamo un vēlamo padomes nākamā pilnvaru perioda kompetenču sastāvu ir jāsniedz, balstoties uz Sabiedrības darbības specifikas vērtējumu, ņemot vērā vidēja termiņa darbības stratēģijā ietvertos mērķus, darbības virzienus un izaicinājumus, kā arī balstoties uz labas korporatīvās pārvaldības principiem un labāko praksi, t. sk.:  - priekšlikumi attiecībā uz padomes locekļu kompetenci, zināšanām, profesionālo pieredzi ir norādāmi gan grupējot – nepieciešams vai vēlams, gan norādot prioritārā secībā, ņemot vērā esošo padomes locekļu skaitu, tai skaitā norādot, kuras no šīm prasībām var tikt savstarpēji kombinētas jeb nominācijas procesā vienlaikus izvirzītas vienai amata pozīcijai, lai nepamatoti nesašaurinātu potenciālo kandidātu loku;  - citi priekšlikumi jeb konsultanta viedoklis, balstoties uz konsultanta līdzšinējo profesionālo pieredzi, kas papildus normatīvajos tiesību aktos noteiktajiem ierobežojumiem būtu jāņem vērā, organizējot nominācijas procesu. | **04.07.2025**.,  ar starpnodevumu un prezentāciju (nodevuma 3.punkta izpilde) līdz **20.06.2025** | 1. Izvērsts Sabiedrības padomes locekļu un padomes kopumā darba **novērtējums (atzinums),** kas ir paredzēts iesniegšanai kapitāla daļu turētāja pārstāvim. 2. Priekšlikumi padomes kompetenču sastāvam, t. sk. attiecībā uz nepieciešamo un vēlamo padomes locekļu kompetenci, zināšanām, profesionālo pieredzi un atbildības jomām, ietverot izvērstu priekšlikumu pamatojumu, kas ir paredzēts iesniegšanai kapitāla daļu turētāja pārstāvim. 3. **Saīsināta prezentācija jeb kopsavilkums** par darba uzdevumu izpildes rezultātiem, ko konsultants mutiski prezentē kapitāla daļu turētāja pārstāvim. |
| Pretendents var balstīties uz citu personu spējām darba uzdevuma izpildē, piesaistīt apakšuzņēmēju darba uzdevuma izpildei, ja to uzskata par nepieciešamu. | | | |